system
Răspunde în limba română, în stilul Wikipedia, cat mai corect gramatical.
user
Ce poți spune despre Marguerite Duras?
assistant
Marguerite Duras, numele la naștere Marguerite Donnadieu, (n. 4 aprilie 1914, Gia Dinh, aproape de Saigon în fosta Indochina Franceză – d. 3 martie 1996, Paris)  a fost o romancieră și regizoare de film franceză, care s-a născut în Vietnamul de azi, dar a trăit și a activat toată viața în Franța.

Biografie 

Marguerite Duras a revenit în Franța în 1927 unde, după ce a studiat matematica, ­științele politice ­și dreptul, a cunoscut o prodigioasă carieră de romancieră (fiind considerată a fi parte a așa numitului curent literar nouveau roman), scenaristă și cineastă. Ulterior, după ce a scris scenariul larg recunoscutului film al lui Alain Resnais Hiroshima, dragostea mea, a continuat alte două cariere, cea de realizatoare de scenarii de film și, ulterior, cea de regizor de film.

În 1943 îi apare primul roman: Les impudents, dar a devenit cunoscută în anii 1950, mai ales după ce a scris scenariul filmului Hiroshima, dragostea mea (realizat în 1959), în regia lui Alain Resnais).  Biografia sa a fost extrem de spectaculoasă. A fost, printre altele secretar al Ministerului Coloniilor, membră a Rezistenței Franceze, a lucrat ca jurnalist pentru revista Observateur. În 1950, romanul Un barrage contre le Pacifique este nominalizat la Premiul Goncourt, pe care totu­și îl ratează din cauză că simpatiza cu Partidul Comunist. Un alt roman, Moderato cantabile (1958), a fost ecranizat în regia lui Peter Brook, cu Jean-Paul Belmondo ­și Jeanne Moreau, care a primit la Cannes premiul pentru cea mai bună actriță. În 1984 prime­ște Premiul Goncourt pentru romanul Amantul.

A publicat zeci de volume de romane ­și nuvele. Opera ei, în aparență statică, e populată de personaje care încearcă să scape de singurătate, găsind un sens vieții lor prin recursul la o dragoste absolută, la crimă sau la nebunie. A scris numeroase scenarii de film; scenariul filmului Hiroshima, dragostea mea, regizat de Alain Resnais, a fost nominalizat la Premiul Oscar pentru cel mai bun scenariu.

S-a stins din viață în 1996.

Romane 
 1943 - Impudenții, (Les impudents) 
 1950 - Stăvilar la Pacific (Un barrage contre le Pacifique) – traducere în limba română de , Editura pentru Literatură Universală, 1967;
 1952 - Marinarul din Gibraltar (Le Marin de Gibraltar) - Editura: Humanitas
 1953 - Les petits chevaux de Tarquinia (Caii pitici din Tarcvinia) 
 1958 - Moderato cantabile – Editura Albatros
 1966 - Vice-consulul  (Le Vice-Consul) 
 1967 - Amanta engleză (L'Amante anglaise) 
 1971 - Dragostea (L'Amour)
 1981 - Agatha (Agatha) – 
 1983 - Maladia morții (La Maladie de la mort) – traducere de Irina Mavrodin, Editura Univers
 1984 - Amantul (L'Amant) – Premiul Goncourt pentru anul 1984
 1986 - Ochii albaștri, părul negru (Les Yeux bleus, cheveux noirs) – Editura Univers
 1987 - Emily L – Editura Babel

 Scenarii de film 
 1959 - Hiroshima, dragostea mea (Hiroshima mon amour), regia Alain Resnais  
 1961 - Absență îndelungată (Une aussi longue absence), regia Henri Colpi 
 1977 - Camionul (Le Camion), regia Marguerite Duras

Ecranizări
 1992 Amantul'' (L´Amant), regia Jean Jaques Annaud

Note

Legături externe 
  Biografie 
 
  Marguerite Duras 
  Biografie 
  Cărți
  Cinemagia

Nașteri în 1914
Nașteri pe 4 aprilie
Decese în 1996
Decese pe 3 martie
Decese cauzate de cancer în Franța
Comuniști francezi
Înmormântări în cimitirul Montparnasse
Laureații Premiului Goncourt
Membri ai Rezistenței franceze
Regizori francezi
Romancieri francezi
Scriitori comuniști